CELEX: 62013TN0261
Language: hu
Date: 2013-05-03 00:00:00
Title: T-261/13. sz. ügy: 2013. május 3-án benyújtott kereset — Hollandia kontra Bizottság

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/29
            
         2013. május 3-án benyújtott kereset — Hollandia kontra Bizottság
   (T-261/13. sz. ügy)
   2013/C 189/59
   Az eljárás nyelve: holland
   
      Felek
   
   
      Felperes: Holland Királyság (képviselők: M. Bulterman és J. Langer)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 119/2013 rendeletet, amennyiben a 119/2013 rendelet 1. cikkének (2) bekezdése nem választható el e rendelet többi rendelkezésétől. A 119/2013 rendelet 1. cikkének (2) bekezdése e rendelet lényegi részét képezi, ezért a többi rendelkezés az 1. cikk (2) bekezdésének megsemmisítése esetén nem bír jelentőséggel;
            
         
               —
            
            
               másodlagosan semmisítse meg a 119/2013 rendelet 1. cikkének (2) bekezdését;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első, a 2494/95 rendelet (1) 5. cikke (3) bekezdésének megsértésén alapuló jogalap, amennyiben az Eurostatot olyan egységnek tekintik, amely iránymutatásokat állapít meg és tesz naprakésszé.
            
         
               2.
            
            
               A második, az EUSZ 13. cikk (2) bekezdésének megsértésén alapuló jogalap, amennyiben az Eurostatot felhatalmazták arra, hogy jogi szempontból kötelező iránymutatásokat állapítson meg és tegyen naprakésszé.
            
         
               3.
            
            
               A harmadik, az EUMSZ 338. cikk (1) bekezdésének megsértésén alapuló jogalap, amennyiben a változatlan adótartalmú harmonizált fogyasztói árindexek (HICP-CT) megállapítása céljából nem az EUMSZ 288. cikkben felsorolt valamelyik jogintézményt, hanem az iránymutatásokat alkalmazták.
            
         
               4.
            
            
               A negyedik, a 2494/95 rendeletnek — az 1999/468 határozat (2) 5a. cikkével összefüggésben értelmezett — 5. cikke (3) bekezdésének és 14. cikke (3) bekezdésének megsértésén alapuló jogalap, amennyiben az ellenőrzéssel történő szabályozási eljárástól eltérő eljárást írtak elő.
            
         
               5.
            
            
               Az ötödik, a 182/2011 rendelettel (3) összefüggésben értelmezett EUMSZ 291. cikk megsértésén alapuló jogalap, amennyiben az iránymutatások megállapítása és naprakésszé tétele tekintetében nem a 182/2011 rendeletben szereplő valamelyik eljárást írták elő.
            
         
      (1)  A harmonizált fogyasztói árindexekről szóló, 1995. október 23-i 2494/95/EK tanácsi rendelet (HL L 257., 1. o.; magyar nyelvű különkiadás 10. fejezet, 1. kötet, 39. o.).
   
      (2)  A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (HL L 184., 23. o.; magyar nyelvű különkiadás 1. fejezet, 3. kötet, 124. o.).
   
      (3)  A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet (HL L 55., 13. o.).